સમગ્ર ઉત્તર ગુજરાતમાં વરસાદે માઝા મૂકી છે. રાજ્યના 19 તાલુકામાં 4 ઇંચથી વધુ વરસાદ નોંધાયો છે અને 1570 લોકોનું સ્થળાંતર કરવામાં આવ્યું છે. સુરેન્દ્રનગરના ચોટીલામાં પણ મુશળધાર વરસાદ વરસ્યો હતો. પાણી ભરાવાના ભયને કારણે લોકો આખી રાત ઊંઘી નહોતા શક્યા. સરકીટ હાઉસની દીવાલ તૂટી પડતાં અનેક વાહનો તણાઇ ગયા હતા. સુરેન્દ્રનગરમાં અનેક ગામોના રસ્તા તૂટતા વાહનવ્યવહાર ઠપ થઇ ગયો હતો. વળી હવામાન વિભાગ તરફથી વધુ 3 દિવસ ભારે વરસાદની આગાહી કરવામાં આવી છે. મોરબીનો મચ્છુ-2 ડેમ ભારે વરસાદને કારણે ઓવરફ્લો થઇ ગયો હતો, જેની તસવીર નીચે જોઇ શકાય છે.